CELEX: 31986D0042
Language: el
Date: 1985-12-23 00:00:00
Title: 86/42/ΕΟΚ: Απόφαση της Επιτροπής της 23ης Δεκεμβρίου 1985 για την τροποποίηση της απόφασης 84/73/ΕΟΚ για την ανάληψη πρότυπης προπαρασκευαστικής ενέργειας για την εφαρμογή των Ολοκληρωμένων Μεσογειακών Προγραμμάτων (Το κείμενο στην ελληνική γλώσσα είναι το μόνο αυθεντικό)

Avis juridique important

|

31986D0042

86/42/ΕΟΚ: Απόφαση της Επιτροπής της 23ης Δεκεμβρίου 1985 για την τροποποίηση της απόφασης 84/73/ΕΟΚ για την ανάληψη πρότυπης προπαρασκευαστικής ενέργειας για την εφαρμογή των Ολοκληρωμένων Μεσογειακών Προγραμμάτων (Το κείμενο στην ελληνική γλώσσα είναι το μόνο αυθεντικό)  

Επίσημη Εφημερίδα αριθ. L 062 της 05/03/1986 σ. 0036 - 0037

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 23ης Δεκεμβρίου 1985  για την τροποποίηση της απόφασης 84/73/ΕΟΚ για την ανάληψη πρότυπης προπαρασκευαστικής ενέργειας για την εφαρμογή των Ολοκληρωμένων Μεσογειακών Προγραμμάτων  (Το κείμενο στην ελληνική γλώσσα είναι το μόνο αυθεντικό)  (86/42/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη τη συνθήκη για την ίδρυση της Ευρωπαϊκής Οικονομικής Κοινότητας,  Εκτιμώντας:  ότι, με την απόφαση 84/73/ΕΟΚ της 21ης Δεκεμβρίου 1983 για την ανάληψη στη νήσο Λέσβο, νομός Λέσβου, Ελλάδα, πρότυπης προπαρασκευαστικής ενέργειας για την εφαρμογή των Ολοκληρωμένων Μεσογειακών Προγραμμάτων (1), η Επιτροπή θέσπισε αυτή την πρότυπη ενέργεια·  ότι η απόφαση αυτή καθορίζει, στο άρθρο 2, ότι η εφαρμογή της πρότυπης δράσης εξετάζεται σε τακτικά διαστήματα από την Επιτροπή, σε συνεννόηση με το ενδιαφερόμενο κράτος μέλος, προκειμένου να αποφασιστεί αν, και σε ποιο βαθμό, πρέπει να επανεξεταστούν τα στοιχεία του παραρτήματος 1·  ότι, κατά τις μεταγενέστερες επαφές με την αρμόδια εθνική αρχή, φάνηκε ότι πρέπει να γίνουν αναθεωρήσεις της απόφασης 84/73/ΕΟΚ, όπως τροποποιήθηκε από την απόφαση 85/83/ΕΟΚ (2), όσον αφορά τις ειδικές πράξεις που αναφέρονται στο παράρτημα 1 της απόφασης αυτής, και ιδίως την προβλεπόμενη χρηματοδότηση,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Στην απόφαση 84/73/ΕΟΚ, όπως τροποποιήθηκε από την απόφαση 85/83/ΕΟΚ, το παράρτημα 1 τροποποιείται ως εξής:  1. Στη λίστα των στόχων που αναφέρονται στο σημείο 4, προστίθεται:  «δ) Τουρισμός  Μελέτη σκοπιμότητας (θερμομεταλλικές πηγές Πολυχνίτου)».  2. Στο σημείο 5, «Χρονοδιάγραμμα», η φράση «από Δεκέμβριο 1983 μέχρι Δεκέμβριο 1985» να αντικατασταθεί με τη φράση «από Δεκέμβριο 1983 μέχρι Δεκέμβριο 1986».  3. Ο πίνακας που εμφαίνεται στο σημείο 7, «Εκτίμηση της κοινοτικής συνεισφοράς και χρονοδιάγραμμα πληρωμών», να συμπληρωθεί με την προσθήκη των κεφαλαίων Α και Δ που εμφαίνονται στον πίνακα που είναι συνημμένος στην παρούσα απόφαση.  Άρθρο 2  Η παρούσα απόφαση απευθύνεται στην Ελληνική Δημοκρατία.  Βρυξέλλες, 23 Δεκεμβρίου 1985.  Για την Επιτροπή  Karl-Heinz NARJES  Αντιπρόεδρος  (1) ΕΕ αριθ. L 44 της 15. 2. 1984, σ. 18.  (2) ΕΕ αριθ. L 37 της 8. 2. 1985, σ. 15.  ΠΑΡΑΡΤΗΜΑ  ΠΡΟΤΥΠΗ ΠΡΟΠΑΡΑΣΚΕΥΑΣΤΙΚΗ ΕΝΕΡΓΕΙΑ ΛΕΣΒΟΥ  ΠΡΟΒΛΕΠΟΜΕΝΗ ΧΡΗΜΑΤΟΔΟΤΗΣΗ  1.2.3,4.5,6 //  //  //  //  // Μέτρα   // Συνολική δημό-  σια δαπάνη   // Υπάρχοντα μέσα   // Κονδύλι 550  (πληρωμές μέχρι  τις 31 Δεκεμβρίου 1986)   //  // 1.2.3.4.5.6 //  // 1 000 ECU   // 1 000 ECU   // %  // 1 000 ECU   // %   //    //   //   //   //   //   // Α. Γεωργία   //   //   //   //   //   // - Υποδομή   // 230   // -   // -   // 161   // 70   // - Αναδιάρθρωση ελαιώνων (1)  // 180   // -   // -   // 90   // 50   // Δ. Τουρισμός   //  //   //   //   //   // - Προβολή   // 100   // -   // -   // 55   // 55   // - Αναστήλωση παραδοσιακών αρχιτεκτονικών κτιρίων   // 346   // -   // -   // 173   // 50   // - Μελέτη σκοπιμότητος   // 23   // -   // -   // 11,5   // 50   //   //   //   //   //   //   // Σύνολο   // 879   // -   //   // 490,5   //   //    //   //   //  //   //  (1) Το μέτρο αυτό συμπεριλαμβάνει μία πριμοδότηση που προορίζεται να καλύψει το κόστος των εργασιών αναδιάρθρωσης για ένα δεύτερο έτος, καθώς και μία πριμοδότηση που προορίζεται να καλύψει την απώλεια εισοδημάτων συνέπεια της αναδιάρθρωσης.